cyanic-selkie/wikianc huggingface dataset:
Yaren
Administrasie
Yaren (en soms ook Aiwo) word gewoonlik as die hoofstad van Nauru gelys, maar dit is verkeerd; die republiek het nie stede of 'n amptelike hoofstad nie. Yaren word deur die Verenigde Nasies as die "hoofdistrik" aanvaar.
Engels en Nauruaans, die amptelike tale van Nauru, word in die distrik gepraat.
Regerings- en administratiewe geboue
Die volgende regeringskantore is in hierdie distrik geleë:
Belangrikste besienswaardighede
Die res van die eiland se besienswaardighede is op loopafstand, want hierdie Mikronesiese eiland is slegs 8 vierkante kilometer groot. Nadat dit deur die Japannese beset is tydens die Tweede Wêreldoorlog, bied 'n hedendaagse wandeling langs die kus besoekers die kans om talle bunkers en skietsterkpunte wat nog oorleef, te verken. In die binneland het die fosfaatvelde, geskep deur jarelange strookmynbou, die eiland met 'n byna maanskoonheid gelaat.
Dnjepr
Die Dnjepr of Dnipro (Russies: Днепр; Belarussies: Дняпро; Oekraïens: Дніпро; Engels: Dnieper) is 'n rivier wat van die Waldaiheuwels naby Smolensk in Rusland deur Belarus en Oekraïne na die Swartsee vloei. Dit is die langste rivier in Oekraïne en Belarus en die vierde langste een in Europa (ná die Wolga, Donau en Oeral). Die totale lengte is 2 200 km en dit het ’n stroomgebied van 516 300 km².
Yaren
Onderwys
Die laerskole en sekondêre skole wat die hele Nauru bedien, is die Laerskool Yaren in die distrik Yaren (jaar 1-3), die Laerskool Nauru in die distrik Meneng (jaar 4-6), die Nauru College in die distrik Denigomodu (die jare 7-9) en Nauru Sekondêre skool (jaar 10-12) in die distrik Yaren.
Dnjepr
In die oudheid was die rivier deel van die Barnsteenroetes. In die tweede helfte van die 17de eeu het die Pools-Litause Gemenebes en die Tsaredom Rusland om die gebied meegeding en is Oekraïne verdeel tussen die linker- en regteroewer. In die Sowjettyd het die rivier bekend geword vir sy hidroëlektrisiteitsdamme en groot reservoirs. Die Tsjernobil-kernramp van 1986 het aan die Pripjatrivier, net bo dié sytak se samevloei met die Dnjepr, voorgekom.
Die Dnjepr is ’n belangrike begaanbare waterweg vir die ekonomie van Oekraïne en word deur die Dnjepr-Boegkanaal aan ander waterweë in Europa verbind.
Naam
Die naam Dnjepr is afgelei van óf Sarmaties óf Skities en beteken "die verafgeleë rivier". (Daarteenoor beteken Dnister die "nabygeleë rivier".)
Yaren
Onderwys
Die Nauru Learning Village in Yaren huisves die Universiteit van die Suid-Stille Oseaan Nauru-kampus, die Nauru-opleidingsentrum vir tegniese en beroepsgerigte onderwys en Nauru Sekondêr.
Klavierconcerto's nrs. 1–4 (Mozart)
Die lys van oorlewende klavierconcerto's deur Wolfgang Amadeus Mozart begin met vier wat hy op die ouderdom van 11 in Salzburg gekomponeer het: K. 37 en 39–41. Die oorspronklike manuskripte word in die Jagielloniese-biblioteek in Krakow, Pole gehuisves en is deur Mozart se vader Leopold gedateer as voltooi in April (K. 37) en Julie (K. 39–41) 1767. Alhoewel hierdie werke aanvanklik as oorspronklik beskou is, word hulle vandag as orkestrasies van sonates deur verskeie Duitse virtuose erken. Die werke waarop die concerto's gebaseer is, is meestal in Parys gepubliseer, en Mozart en sy familie het vermoedelik in 1763–64 tydens hul besoeke aan Parys met die werke of met die komponiste daarvan vertroud geraak.
Deur van bewegings van sonatas van ander komponiste gebruik te maak, het die jong Mozart oënskynlik begin leer hoe om die strukturele probleme van komposisie in die concertovorm die hoof te bied. Dit is inderdaad moontlik dat Leopold Mozart dit as 'n komposisionele leermetode bedink het. Indien dit die geval is, dan is dit skynbaar die eerste keer dat Wolfgang Amadeus so te werk gaan. Leopold het die eerste vier klavierconcerto's van sy katalogus van 1768 uitgesluit, wat suggereer dat hy die werke nie as ware komposisies van sy seun beskou het nie. Die oorspronklike manuskripte is ook gesamentlike produkte van beide Wolfgang Amadeus en Leopold, alhoewel K. 41 grotendeels in Leopold se handskrif is.
NG gemeente Meyertonpark
duimnael|regs|230px|Vooraansig van die kerkgebou.
Die NG gemeente Meyertonpark is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal).
Die gemeente is gestig in 1977. Die kerkgebou is geleë in Genl. Prinsloostraat, Meyerton. In 2013 was die leraar ds. J.C.K. du Plooy. Daar was in daardie jaar 135 doop- en 689 belydende lidmate.
Ferdinand Magellaan
Ferdinand Magellaan (Portugees: Fernão de Magalhães; Spaans: Fernando of Hernando de Magallanes; Lente 1480–27 April 1521) was 'n Portugese ontdekkingsreisiger wat, in diens van Spanje, probeer het om 'n Weswaartse roete na die Spesery-eilande van Indonesië te vind. Die soektog was die eerste suksesvolle probeerslag om rondom die wêreld te seil. Magellaan het nie sy finale, Weswaartste reistog voltooi nie; hy was doodgemaak tydens die Slag van Maktan in die Filippyne. Hy het egter verder wes as die Spesery-eilande gesterf en het dié eilande wel op vroeë togte besoek. Hy was een van die eerste persone wat al die meridiane van die aardbol oorgesteek het. Hy was ook die eerste persoon wat 'n ontdekkingstog gelei het deur Asië vanaf Europa te bereik deur weswaarts te seil en ook die eerste persoon om die Stille Oseaan oor te steek.
Van die 270 bemanningslede wat die ekspedisie saam met Magellaan begin het, kon slegs 18 daarin slaag om terug te keer na Spanje en dus die reis om die aardbol te voltooi. Hulle was deur die Spanjaard Juan Sebastián Elcano gelei, wat die leisels oorgeneem het na Magellaan se dood.
Clathria cactiformis
Clathria cactiformis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1814 deur Lamarck.
17 September
17 September is die 260ste dag van die jaar in die Gregoriaanse kalender (261ste in skrikkeljare). Daar volg nog 105 dae.
Saasveld
Saasveld kan na een van die volgende verwys:
Friedrich Kasimir Medikus
Friedrich Kasimir Medikus (of Friedrich Casimir Medicus; 6 Januarie 1738 – 8 Julie 1808) was 'n Duitse dokter en plantkundige.
Hy is in Grumbach gebore, en het later die direkteur van die Universiteit van Mannheim (Theodoro Palatinae Mannheim) en kurator van die botaniese tuin in Mannheim geword. Hy het die verbouing van sprinkaanbome (Robinia) in Europa aangemoedig. Die genus "Medicusia" is na hom vernoem deur Conrad Moench (dit word nou as 'n sinoniem van "Picris" beskou).
Die standaardskrywerafkorting Medik. word gebruik om hierdie persoon as die skrywer aan te dui wanneer 'n botaniese naam aangehaal word.
Cindy Baer
Cindy Baer is 'n Amerikaanse aktrise, regisseuse, en vervaardiger. Sy is bekend vir haar rolle in die rolprente Purgatory House (2004) en Odd Brodsky (2014), en in die televisiereeks Soci Circle (2018).
Vlag van Botswana
Die nasionale vlag van Botswana is op 30 September 1966, toe die land sy onafhanklikheid verkry het, amptelik in gebruik geneem en het die Union Jack vervang. Die vlag vertoon ’n horisontale tweekleur in bane van blou, swart en blou met wit fraiings langs die swart baan. Dit is een van min vlae van Afrikalande wat nóg die Pan-Afrika kleure nóg die kleure van die leidende party gebruik. Die bane aan die wapperkant het ’n amptelike verhouding van 9:1:4:1:9.
Simboliek
Die kleure van die vlag het kulturele, politieke en streeksbetekenisse. Die ligblou verteenwoordig water — veral in sy vorm van reën, aangesien dit ’n kosbare bron is in Botswana, wat op landbou staatmaak, en weens die droë en dorre klimaat van die Kalahariwoestyn onder reëlmatige droogtes gebuk gaan. Die blou verwys ook na die leuse op die wapen van Botswana — Pula, wat in Tswana “Laat daar reën wees” beteken — sowel as die lewe wat deur water onderhou word.
Die swart band met die wit fraiing het twee betekenisse. Eerstens simboliseer dit die harmonie en samewerking tussen die mense van verskillende rasse wat in Botswana bly, asook die rassediversiteit in die land. Verder verteenwoordig dit die strepe van die sebra, die nasionale dier van Botswana wat die nasionale wapenskild ondersteun.
Geskiedenis
In 1885 het Betsjoeanaland ’n protektoraat van die Verenigde Koninkryk binne die Britse Ryk geword. Dit het gebeur nadat die leiers van die Tswanas met die Britte onderhandel het om aan hulle beskerming te verleen teen die Boere wat hul land uit die naburige Zuid-Afrikaansche Republiek binnegeval het. Ten spyte van hierdie nuutgevonde beskerming het Suid-Afrika steeds die Britte onder druk geplaas om hulle toe te laat om Betsjoeanaland tot hul unie te annekseer. Dit het weens die wydverspreide teenkanting van die Batswana-bevolking egter nie gebeur nie, en Betsjoeanaland het in 1966 sy onafhanklikheid van die Verenigde Koninkryk verkry; die nuwe nasie in na Botswana hernoem.
David Miller
David Andrew Miller (gebore 10 Junie 1989 in Pietermaritzburg) is 'n Suid-Afrikaanse krieketspeler. Hy het onder meer tydens die Krieketwêreldbeker 2015 en Krieketwêreldbeker 2019 vir Suid-Afrika gespeel.
Hy speel in die EDI's en Twintig20-wedstryde vir die Proteas. Hy het ook al tweekeer ingestaan as T20I-kaptein in Februarie 2019, toe Faf du Plessis – die gereelde kaptein – 'n ruskans gegun is.
Hy word in 2019 as T20-speler van die jaar aangewys.
Charles Gemora
Charles Gemora (15 Augustus 1903 – 19 Augustus 1961) was 'n Amerikaanse akteur. Hy was bekend vir sy rolle in die rolprente Where East Is East (1929), Omar Khayyam (1957), Curse of the Faceless Man (1958), en Jack the Giant Killer (1962).
Leonard Sachs
Leonard Sachs (26 September 1909 – 15 Junie 1990) was 'n Britse akteur, regisseur, en vervaardiger. Hy was bekend vir sy rolle in die rolprente The Men of Sherwood Forest (1954), John Wesley (1954), en Thunderball (1965), en in die televisiereeks Doctor Who (1963).
Zanzibar
Zanzibar (Arabies: زنجبار, Zanjibār) is 'n semi-outonome deel van Tanzanië in Oos-Afrika. Dit bestaan uit talle eilandjies in die Indiese Oseaan, 25 tot 50 kilometers vanaf die kus. Die twee grootste eilande is Oengoeja en Pemba. Die hoofstad van Zanzibar, Zanzibarstad, is op die Oengoeja-eiland gesetel. Die ou deel van die stad staan as Steenstad bekend en is 'n wêrelderfenisgebied. Al geniet Zanzibar 'n hoë graad van selfstandigheid, bly dit steeds deel van Tanzanië. In 1964 het dit met Tanganjika saamgesmelt om die Verenigde Republiek van Tanzanië te vorm.
Zanzibar se hoofindustrieë is speserye (waaronder naeltjies, neutmuskaat, kaneel en peper), raffia en toerisme. Zanzibar is ook die tuiste van die endemiese Zanzibar-rooikolobusaap en die moontlik uitgestorwe Zanzibar-luiperd.
Die woord "Zanzibar" is moontlik afkomstig van die Persiese زنگبار, Zangi-bar ("kus van die swartes") en staan bekend as Zanji-bar in Arabies. "Zanzibar" kan ook 'n verwysing na die Zingiber-genus van gemmer wees. Die term "Zanzibar" word ook gereeld gebruik om na Oenjoega-eiland te verwys en daar word soms na Zanzibar in sy geheel verwys as die "Spesery-eilande", alhoewel hierdie term meer algemeen met die Molukke-eilande in Indonesië verbind word.
Voor 1498
Die teenwoordigheid van mikrolitiese gereedskap dui aan dat dit vir minstens 20 000 jaar die tuiste van mense was, wat die begin van die Later Steentydperk se mense geword het.
'n Grieks-Romeinse teks, wat dateer uit die 1ste tot die 3de eeu n.C. – die Periplus van die Eritrese See – verwys na die eiland van Menuthias (Antieke Grieks: Μενουθιάς), wat moontlik Oengoeja is. Daar is min bekend oor die geskiedenis van Zanzibar in die tydperk tussen die tydvak van die Periplus en die dood van Mohammed in 632 n.C. Van daardie tyd af verder, het die oorloë in Asië en die toenemende handel die Perse, Arabiere en Indiërs gemotiveer om Zanzibar te besoek of daarheen te migreer.
Persiese handelaars het Zanzibar gebruik as 'n basis vir hul reise tussen die Midde-Ooste, Indië en Afrika. Oengoeja, die groter eiland, het 'n beskermende en verdedigbare hawe gebied. So, hoewel die skiereiland min produkte van waarde gebied het, het die Perse hulle gevestig by wat bekend geword het as Zanzibarstad ("Steenstad"- Stone Town). Dit was gerieflik om daarvandaan handel te dryf met die Swahilikusgebiede. Hulle het wagposte op die eilande gevestig en die eerste Zoroastriese vuurtempels en moskees in die Suidelike Halfrond gebou.
Die impak van hierdie handelaars en immigrante op die Swahili-kultuur is nie bekend nie. In die Middeleeue was Zanzibar en ander nedersettings op die Swahili-kus reeds ontwikkel. Die kusgebied het 'n aantal onafhanklike handels-stede gehad. Hierdie stede het ryk geword namate die Bantoevolke (Swahili-volke) as tussenganger en fasiliteerder gedien het vir die plaaslike mense, die Arabiere, Perse, Indonesiërs, Maleisiërs, Indiërs en Sjinese handelaars. Dié interaksie het in 'n mate bygedra tot die evolusie van die Swahili-kultuur, wat sy geskrewe taal ontwikkel het. Hoewel dit 'n Bantoetaal is, bevat Swahili sekere elemente wat geleen is van ander beskawings, in besonder Arabiese leenwoorde. Met die weelde wat hulle deur hul handel opgebou het, het sommige Arabiese handelaars ook heersers van die kusstede geword.
Hlanganani (dubbelsinnig)
Volgens die 2011-sensustabelle van StatsSA, is Hlanganani die naam van meer as een plek in Suid-Afrika:
Zanzibar
Sultanaat Zanzibar
Die ouer nedersettings is baie opmerklik verskillend van die heerskappy van Oman en Maskat. Toe die Portugese in 1498 aangekom het was daar aan die kus 'n aantal onafhanklike dorpe waar Arabiere gebly het wat geen bande met Arabië gehandhaaf het nie. Die verhoudinge met die Arabiere was oor die algemeen vyandelik, maar gedurende die 16de eeu het die Portugese hul mag behoorlik gevestig en met die hulp van die Arabiese sultans geheers. Die stelsels het tot 1631 gehou toe die Sultan van Mombasa die Europeërs uitgemoor het. In die laaste tydperk van die Portugese oorheersing is Europese goewerneurs aangestel wat die plaaslike bevolking swak behandel het. Die Arabiere van Oman se hulp is deur die boorlinge ingeroep om die buitelanders uit hul land te verdryf.
In 1698 val Zanzibar en word deur Oman oorgeneem.
Britse protektoraat
Zanzibar het uiteindelik onder die beheer van die Britse Ryk geval; gedeeltelik vir die politieke inisiatief van die 19de eeu om die Britse slawehandel afgeskaf te kry. Zanzibar was die die sentrale punt van die Arabiese slawehandel en in 1822 plaas die Britse raad in Maskat druk op Sultan Said om die slawehandel te staak. Die eerste van 'n reeks van anti-slawerny ooreenkomste is deur Said onderteken om die vervoer van slawe suid en oos van die Moresby-lyn, vanaf Kaap Delgado in Afrika tot by die Diu-gebied aan die kus van Indië stop te sit. Said het onder toenemende druk van die Britte gekom en in 1842 lig die Britse regering die Zanzibar-heerser in dat hulle slawehandel na Arabië, Oman, Persië en die Rooisee wil afskaf.
In 1890 word Zanzibar 'n Britse protektoraat (nie 'n kolonie) van Brittanje. Dit het beteken dat die land nog 'n soewereine staat van die Sultan van Zanzibar gebly het.
Van 1890 tot 1920 was tradisionele visierskappe in beheer. Hulle het onder die wakende oog van raadgewers van die koloniale kantoor regeer. In 1913 het daar egter 'n verandering gekom na 'n stelsel van regstreekse heerskappy waar die inwoners seggenskappy gekry het in die aanstel van goewerneurs. Die dood van die pro-Britse Sultan Hamad bin Thuwaini op 25 Augustus 1896 en met sy opvolger, Sultan Khalid bin Barghash, wat nie die Britte aangestaan het nie, het dit uiteindelik gelei tot die Anglo-Zanzibar-oorlog. Die oggend van 27 Augustus 1896 verwoes die Britse Vloot die Beit al Hukum-paleis. 'n Skietstilstand is 38 minute later gesluit, en tot vandag toe staan die bombardering bekend as die kortste oorlog in die geskiedenis.
Einde van die Britse Protektoraat, selfregering, en uiteindelike samesmelting met Tanganjika
Op 10 Desember 1963 word die protektoraat, wat sedert 1890 in Zanzibar regeer het, deur Brittanje afgeskaf. Die Verenigde Koninkryk het nie as sulks onafhanklikheid aan Zanzibar toegestaan nie, aangesien die Britse regering nooit soewereine beheer oor die gebied gehad het nie. Met die afskaffing van die protektoraat het Zanzibar 'n grondwetlike monargie onder beheer van die sultan geword. 'n Maand later, op 12 Januarie 1964, is Sultan Jamshid bin Abdullah egter met die Zanzibar-rewolusie omver gewerp. Die sultan vlug in ballingskap en die sultanaat word vervang met die Volksrepubliek Zanzibar en Pemba. In April 1964 smelt die republiek saam met die vasteland van Tanganjika. Hierdie Verenigde Republiek Tanganjika word herdoop na 'n vermenging van die twee lande se name om die Verenigde Republiek Tanzanië, 'n semi-onafhanklike land te word.
Demografie
Die 2002-sensus is die jongste syfers wat aandui dat Zanzibar se totale bevolking toe 984 625 mense was – met 'n jaarlikse groeikoers van 3,1%. Die bevolking van die stad Zanzibar, die grootste stad, was 205 870.
Etniese oorsprong en tale
Die mense van Zanzibar is van 'n diverse etniese oorsprong. Dit blyk of die eerste permanente inwoners van Zanzibar die voorvaders was van die Bantoe Hadimoe en Tumbatoe mense wat omstreeks 1000 n.C uit die Groot Mere-gebied daar begin aankom het.
Zanzibar bestaan deesdae merendeels uit etniese Swahilis, wat een van die Bantoevolke is. Daar is ook Arabiere en Indiërs wat ook deel uitmaak van die bevolking.
Die mense van Zanzibar praat Swahili (Kiswahili), 'n Bantoetaal wat wyd gepraat word in die Groot Mere-streek. Saam met Engels is Swahili die twee amptelike tale in Tazanië. Baie van die plaaslike bevolking praat ook Frans en/of Italiaans.
Regering
As 'n semi-onafhanklike deel van Tanzanië, beskik Zanzibar oor sy eie regering.
Politiek
Zanzibar het 'n regering van nasionale eenheid, met die huidige president, Ali Mohamed Shein, wat op 1 November 2010 verkies is.
Geografie
Zanzibar is een van die Indiese Oseaan-eilande. Dit lê aan die Swahili-kus, langs Tanganjika (die vasteland van Tanzanië).
Ekonomie
Antieke pottebakkery dui aan dat die handelsroetes na Zanzibar terugdateer na die antieke Assirië. Handelaars uit die Arabiese Skiereiland, die Persiese Golf-streek van die hedendaagse Iran (in besonder Sjiraz) en Wes-Indië het Zanzibar so ver terug as in die eerste eeu besoek. Hulle het die moesonwinde gebruik om oor die Indiese Oseaan te vaar om in die beskermende hawe van die hedendaagse Zanzibarstad te land.
Kultuur
Zanzibar se bekendste gebeurtenis is die Zanzibar Internasionale Filmfees. Elke jaar in Julie word die beste van die Swahili-kusgebied se kunste ten toon gestel. Dit sluit in Zanzibar se gewilde musiek, Taarab.
Opvoeding
In 2000 was daar 207 regeringskole en 118 privaatskole in Zanzibar. Daar was toe ook al twee universiteite en een kollege.
Nasionale paaie in Suid-Afrika
Die Nasionale Padstelsel is 'n netwerk van paaie tussen al die groot populasiesentra in Suid-Afrika. Die stelsel is grotendeels in die 1970's gebou met padwerke wat tot vandag steeds voortduur. Die stelsel is gebaseer op die Amerikaanse Interstate Highway wat deur president Dwight D. Eisenhower gedurende die 1950's tot stand gebring is, wat op sy beurt gebaseer is op die Duitse Autobahn waarmee Eisenhower te doen gekry het toe hy tot afloop van die Tweede Wêreldoorlog deur Duitsland getoer het.
Wouter Wessels
Wouter Wynand Wessels (gebore 18 Maart 1985) is 'n Suid-Afrikaanse politikus wat die Vryheidsfront Plus in die Nasionale Vergadering (parlement) verteenwoordig. Wessels het die voormalige leier van die Vryheidsfront Plus, dr. Pieter Mulder, se setel in die parlement oorgeneem na Mulder se uittrede. Wessels was tussen 2009 en 2014 werksaam as Mulder se persoonlike sekretaris. Wessels is getroud met Tammy Wessels, wat ook 'n lid van die Nasionale Vergadering is, waar sy die Vryheidsfront Plus verteenwoordig.
Nasionale paaie in Suid-Afrika
Huidige geproklameerde paaie
Nasionale paaie word aangedui met die letter N gevolg deur 'n nommer wat die spesifieke roete aandui. Op padtekens word nasionale paaie deur 'n vyfhoek met die nommer van die pad binne-in voorgestel.
Wouter Wessels
Vroeë lewe
Wessels word groot in Oos-Londen in die Oos-Kaap, Suid-Afrika en matrikuleer aan die Hoërskool Grens. Hy studeer aan die Universiteit van die Vrystaat, waar hy sy politieke loopbaan begin deur as kampusleier van die Vryheidsfront Plus te dien.
Loopbaan
Wessels sluit na sy universiteitstudie by die Vryheidsfront Plus as werknemer aan. Hy dien tussen 2009 en 2014 as privaatsekretaris vir partyleier Pieter Mulder, toe Mulder adjunkminister in die kabinet van Jacob Zuma was.
Politieke standpunte
Wessels is ten gunste van moedertaalonderrig en is gekant teen regstellende aksie.
Clathria calochela
Clathria calochela is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1912 deur Hentschel.
Mampuru
Mampuru was die regmatige opvolger van Sekwati, koning van die Marota, maar sy halfbroer, Sekhukhune, het deur 'n dreigement van geweld koning geword. Toe Mampuru later vir Sekhukhune vermoor, is hy deur die Zuid-Afrikaansche Republiek veroordeel en opgehang.
Tuisgemaakte perskebrandewyn, naamlik mampoer, is na hom vernoem.
Geskiedenis
Gedurende die negentiende eeu was die Bapedistam een van die groot hindernisse vir blanke heerskappy in Suid-Afrika. In die 1870's het hierdie stam tussen die Olifants- en Steelpoortrivier gewoon. Hul opperhoof was Sekhukhune. Hy het sy pa, Sekwati, in 1861 opgevolg. Hoewel Mampuru die regmatige opvolger was, het sy halfbroer, Sekhukhune, deur 'n staatsgreep koning geword.
In 1877 het die Britte die Transvaal annekseer. Dieselfde jaar het hulle 'n ultimatum is aan Sekhukhune gestuur om homself en sy volk aan Britse gesag te onderwerp of die Transvaal te verlaat. Toe Sekhukhune hierdie brief ignoreer, het die Britte hom aangeval, sy hoofstat vernietig, hom gevang en in die tronk gestop. Die Boere het ook oproerig geraak. Die daaropvolgende oorlog het egter ander verloop. Na die eerste Anglo-Boereoorlog en wel op 3 Augustus 1881, het die strydendes die Pretoriakonvensie onderteken. Ingevolge artikel 23 daarvan moes Sekhukhune vrygelaat word. Hy het na Sekhukhuneland teruggekeer en weer sy rol as opperhoof vervul.
Mampuru se trawante het Sekhukhune op 13 Augustus 1882 vermoor. Daarna het Mampuru op verskeie plekke gaan wegkruip en aanvalle geloods teen hoofmanne wat die Boere of Sekhukhune goedgesind was. Teen die einde van Oktober was kommandant Winterbach en die Lydenburg kommando by Magneethoogte op soek na Mampuru. Op 1 November rapporteer hy aan die kommandant-generaal dat Mampuru êrens langs die Steelpoortrivier was. Die presiese plek is eintlik welbekend aan plaaslike inwoners as "Mampoerskop", by die samevloei van die Klip- en Steelpoortrivier. Dit word selfs as sulks aangedui op die amptelike kaart, 2429 DD. Mampoerskop is omtrent 24 kilometer noord van Erholweni, Nyabêla se hoofstat.
Intussen het Piet Joubert, die kommandant-generaal van die Zuid-Afrikaansche Republiek, vroeg in Oktober 1882 al die ZAR se kommando's opgeroep om Mampuru te gaan vang en na Pretoria te bring. Teen 3 November het Joubert en die kommando's reeds die plaas Lagersdrift, omtrent 20 kilometer suid van Erholweni, hoofstat van Nyabêla, die opperhoof van die Ndzundzastam, bereik. Daar het Joubert 'n ultimatum aan Nyabêla gestuur en hom daarin aangesê het om onmiddellik trou aan die Republiek te sweer of die gevolge van sy rebelsheid te dra. Toe Nyabêla nie toepaslik reageer nie, het Joubert teen Nyabêla begin oorlog maak. Teen 15 November was Joubert se hooflaer omtrent 5 kilometer van Nyabêla se hoofstat opgestel. Op 4 Desember het kommandant Winterbach, bygestaan deur Abel Erasmus en 'n swart kommando, 'n aanval op Mampoerskop geloods. Mampuru en 'n gedeelte van sy volk het egter ontsnap en na Makwanistat gevlug. Dit was toe die eerste keer wat Mampuru binne Nyabêla se gesagsgebied gegaan het. Die Mapochoorlog het 8 maande geduur. Op 7 Julie 1883 het 'n groepie krygers van Nyabêla die hooflaer genader onder 'n witvlag. By hulle was 'n gevangene, sy hande agter sy rug vasgebind. Dit was Mampuru. Hulle het hom aan die Boere oorhandig. Op 12 Julie het Nyabêla self uitgekom. Hy en sommige van sy hoofmanne is ook gearresteer en Pretoria toe geneem. Die kommandant-generaal, met sy prisonier Mampuru, het sy terugtog na Pretoria op 19 Julie begin. Joubert is onder luide toejuiging in Pretoria ontvang.
Mampuru is op 17 September 1883 verhoor op aanklagtes van oproer en moord. Hy is skuldig bevind en die doodstraf opgelê. Die galg was op die terrein van die tronk wat vandag na Mampuru vernoem is. Hy is op 22 November 1883 in die teenwoordigheid van Nyabêla opgehang.
Twis rondom sy aanspraak tot die koningskap
Die stryd het egter voortgeduur. Beide Sekhukhune en Mampuru se nasate het aangevoer dat hulle die regmatige opvolgers van die opperhoofskap oftewel koningskap van die Bapedi was. In 2003 het die parlement die Traditional Leadership and Governance Framework Act gepasseer. Ingevolge hierdie wet is besluit dat Mampuru nooit koning van die Bapedistam geword het nie. Hierdie besluit is deur die Konstitusionele Hof bevestig.
Straatnaam
Kgosi Mampuru-straat (voorheen bekend as Potgieterstraat) in Pretoria is in 2012 na hom vernoem.
Leptongetal
’n Leptongetal (histories ook leptonlading genoem) is in deeltjiefisika ’n kwantumgetal wat behoue bly en die verskil verteenwoordig tussen die getal leptone en die getal antileptone in ’n reaksie van elementêre deeltjies. Dit is dus die getal leptone minus die getal antileptone. Wiskundig kan die leptongetal L uitgedruk word as, waar n_\ell die getal leptone is en die getal antileptone.
Regina Baff
Regina Baff (gebore 31 Maart 1949) is 'n Amerikaanse aktrise. Sy is bekend vir haar rolle in die rolprente Road Movie (1973), The Paper Chase (1973), The Great Gatsby (1974), en Escape from Alcatraz (1979).
Roosmaryn
Roosmaryn (Rosmarinus officinalis) is 'n plant wat as kruie gebruik word. Dit word gebruik om vleis en groente te geur. Die stele van die plant word gebruik as geurmiddel. Die krui kan ook in die vuur gegooi word om aroma vry te stel.
Die plant is inheems aan die Middellandse Seegebied en die Kaukasus. In hierdie gebied kom ook R. tormontosus en R. eriocalys voor en waar die spesies oorvleuel, vorm hulle natuurlike hibriede.
Roosmaryn is 'n inheemse plant in Suid-Europa en Klein-Asië, maar ook in ons land groei dit heeltemal goed. Dit kan maklik voortgeplant word deur steggies. Die sogenaamde Wilde Roosmaryn (Andromeda polifolia) behoort tot die heide-familie en is nie verwant aan die Rosemarinus nie. Dit is belangrik dat 'n mens die twee nie sal verwar nie, want die Wilde Roosmaryn is giftig.
Bontpiek
Die bontpiek (Myrmecocichla arnotti) is 'n gelokaliseerde algemene standvoël beperk tot miombo-, mopanie- en kiaatboomveld met 'n oop onderstratum. Hulle kom in pare of familiegroepe voor. Die voël is 17 cm groot en weeg 36 - 44 gram. In Engels staan die voël bekend as die Arnot's chat.
NG gemeente Migdol
Die NG gemeente Migdol is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal).
Die gemeente is gestig in 1952. Die kerkgebou is geleë op Migdol. In 2013 was die gemeente vakant, maar die afgetrede ds. D.J. Grové het as pastorale hulp opgetree. Vroeg in 2017 was daar drie doop- en 73 belydende lidmate.
NG gemeente Meyerton-Oos
duimnael|regs|230px|Die kerkgebou van die NG gemeente Meyerton-Oos. Ds. L.D. Delport het die hoeksteen op [[22 Maart 1968 gelê. Die argitek was Ockie van Schalkwyk.]]
Die NG gemeente Meyerton-Oos is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal).
Die gemeente is gestig in 1966. Die gemeente het sy ontstaan te danke aan ’n Kerkraadsvergadering van die Kerkraad van Meyerton Moedergemeente wat gehou is in Junie 1966. Die aantal lidmate van Meyerton was op daardie stadium 1 183.
Ouderling JL du Toit het op versoek van die lidmate van die Riversdale-omgewing, nou Meyerton-Oos, ’n voorstel ingedien dat daar ’n nuwe gemeente afgestig moet word in Riversdale. Hierdie voorstel is aanvaar. Die afstigtings vergadering is bepaal vir 25 November 1966 by die ou Laerskool Voorwaarts. Die NG Meyerton-Oos gemeente is toe gestig met ’n ledetal van 382 lidmate. Die gemeente het twee erwe en ’n bedrag van R4000-00 as bruidskat van Meyerton Moedergemeente ontvang. Die konsulent was Ds. LD Delport. ’n Kerkraad van 15 ouderlinge en 15 diakens is saamgestel. Die byeenkomste sou in die saal van Laerskool Voorwaarts plaasvind. Die gemeente se eerste diens is gehou op 11 Desember 1966. Die eerste mylpaal vir die nuwe gemeente was die oprigting van die pastorie. Terwyl die pastorie in aanbou was het Ds. Delport sy Kombi op die erf langs die pastorie parkeer en vanuit sy “Kombi–kantoor” die gemeente bedien. Met die voltooiing van die pastorie se buitegeboue het dit die plek van die Kombi ingeneem
Op 23 Februarie 1968 is daar begin met die oprigting van die kerk se staalkonstruksie. Die voltooide gebou is op 22 Maart 1969 in gebruik geneem. Lidmaat getal in 1967—382
Ons eerste kantoorpersoneel
Koster—Gert Erasmus
NG gemeente Middelvlei
duimnael|regs|230px|Die NG kerk Middelvlei.
NG gemeente Meyerton-Oos
Ons eerste kantoorpersoneel
Kassier—Gert Boucher (tydelik)
Orrelis—Koos McGallaghan (tydelik)
In 1967 word At Scholtz as kassier en Tommie Louw as skriba aangestel. Tommie se eerste kerkraadsvergadering was ‘n dag voor sy troue! Vandag is die gemeente steeds sy eerste prioriteit.
Meyerton-Oos se eerste skenking
Na 50 jaar is ons steeds dankbaar vir die grond wat oom Manie en tannie Marietjie Spamers aan die kerk geskenk het. Hulle het elf jaar na hul huwelik in 1953 op die gronde gewoon.
Na die afstigting van die gemeente en die beplanning van ‘n kerkgebou, het oom Manie die grond (die groot hekpaal na Vilette straat se kant) aan die kerk geskenk.
Oom Manie is op die hoë ouderdom van 79 jaar, 4 maande en 11 dae oorlede. Tannie Marietjie is steeds een van ons lidmate. Van hulle kinders, Manie & Christine Spamers, Johan & Hettie Strydom en hulle kinders is ook nog lidmate van ons gemeente
Meyerton-Oos se tweede skenking
Die stuk grond waarop die jeug saal vandag staan (vanaf die groot hekpaal na Jan Neethling straat se kant), het aan wyle oom Pretorius behoort. Tommie en Corrie Louw het na hul huwelik die jeug saal (wat as huis gedien het) vir n jaar lank by hom gehuur. Tommie se enigste uitgawe was om die basiese water se koste per maand te betaal—’n volle R2-50! In 1968/1969 het oom Pretorius daardie stuk grond ook aan die kerk geskenk met die oog op latere uitbreiding van onder meer die saal en kategese lokale. Die kerkgebou is geleë op die hoek van Mentz- en Jan Neethlingstraat, Meyerton-Oos. In 2013 was die leraar ds. J.A. Burger. Daar was in daardie jaar 102 doop- en 394 belydende lidmate.
NG gemeente Middelvlei
Die gemeente is gestig in 1952. Die kerkgebou is geleë by Hoofweg 140, Kocksvlei. In 2013 was die leraar ds. S.E. van Wyk. Daar was in daardie jaar 91 doop- en 420 belydende lidmate.
Messier 56
Messier 56 of M56 (ook bekend as NGC 6779) is ’n bolvormige sterreswerm in die sterrebeeld Lier. Dit is op 19 Januarie 1779 deur Charles Messier ontdek en daarna in sy katalogus van komeetagtige voorwerpe opgeneem.
Die sterreswerm is omtrent in die middel van ’n denkbeeldige lyn tussen die sterre Albireo (β Cygni) en Sulafat (γ Lyrae). Dit is sowat 32 900 ligjare van die Aarde af en rofweg 84 ligjare breed, met ’n massa van 230 000 sonmassas. Dit is sowat 31 000 tot 32 000 ligjare van die Melkweg se middelpunt af.
M56 het ’n geraamde ouderdom van 13,7 miljard jaar en volg ’n retrograde (omgekeerde) wentelbaan deur ons sterrestelsel. Die eienskappe van die swerm dui daarop dat dit in die Melkweg kon beland het ná ’n samesmelting met ’n dwergsterrestelsel, waarvan Omega Centauri die oorblywende kern is. Die swerm is arm aan wat sterrekundiges metale noem – elemente benewens waterstof en helium.
Die helderste ster in M56 se magnitude is 13 en die swerm bevat net sowat ’n dosyn bekende veranderlike sterre.
Pierre Gendron (akteur)
Pierre Gendron (4 Maart 1896 – 27 November 1956) was 'n Amerikaanse akteur en skrywer. Hy was bekend vir sy rolle in die rolprente Outlaws of the Sea (1923), Blue Water (1924), en Bluebeard (1944).
Hochschule für Wirtschaft und Recht Berlin
Die HWR Berlin fokus met sy vyf departemente en drie institute op bedryfsekonomie en ekonomie, publieke administrasie, ingenieurswese, regswetenskappe en veiligheidswese. Die studentetal het in Desember 2011 op 9 429 gestaan.
Die HWR Berlin beskik tans oor twee kampusse in die Berlynse stadsdele Schöneberg (sentrale administrasie, Departement van Ekonomiese Wetenskappe en die Institute of Management Berlin, IMB) en Friedrichsfelde (vier departemente, afstandsonderrig, Instituut vir Administratiewe Modernisering en Polisiedienshervorming in Sentraal- en Oos-Europa).
Gottlieb Redecker
Gottlieb Wilhelm Eduard Redecker (*30 April 1871, Otjimbingwe, Duits-Suidwes-Afrika – †21 Januarie 1945, Gütersloh, Duitsland) was die eerste argitek wat in Duits-Suidwes-Afrika gebore is. Hy was verantwoordelik vir ’n aantal geboue wat vandag nog in Namibië, veral Windhoek, te sien is.
Vroeë lewe
Redecker was die oudste seun van Johann Wilhelm Redecker van Jöllenberg, Wesfale, en sy vrou, Lina Gronemeyer, ook van Duitsland. Redecker se vader het in 1867 as sendeling-kolonis in diens van die Rynse Sendinggenootskap na Otjimbingwe gekom, en toe die sendingstasie in 1874 tot niet gegaan het, as onafhanklike handelaar agtergebly.
Redecker het sy skoolopleiding op Otjimbingwe ontvang, en die Herero- en Namataal leer praat asook Nederlands en Engels. Kleintyd was sy oppasser Johanna Gertze, wat op 25 Julie 1858 die eerste Herero-dopeling geword het nadat eerw. Carl Hugo Hahn van die Rynse Genootskap 15 jaar lank onder haar mense gearbei het. Redecker het sy studie in Duitsland voltooi, waartydens hy met sy gesinslede in Otjimbingwe in Nama gekorrespondeer het, ten einde sy kennis van die inheemse tale by te hou.
Nadat hy ’n graad in argitektuur behaal het, het hy opdrag ontvang om ’n wamakersfabriek vir die firma E. Hälbich Wwe. in Otjimbingwe te ontwerp en toesig oor die bou daarvan te hou. Toe dit afgehandel is, is hy terug na Duisburg in Duitsland waar hy in Januarie 1898 met Marie Kronfeld getroud is.
Werk
Redecker was verantwoordelik vir die ontwerp en konstruksie van alle regeringsgeboue in die kolonie, behalwe dié van die koloniale troepe en die spoorweë. Die Direktoraat van Boudienste het op professionele en wetenskaplike wyse ’n boutegnologie en argitektuur ontwikkel wat voldoen het aan die eise van ’n warm klimaat. ’n Verandastyl is ontwikkel wat funksioneel en prakties was en waardeur geboue opgerig kon word binne ’n beperkte begroting. Die hoogtepunt hiervan was die sentrale administratiewe gebou wat tussen 1910 en 1913 opgerig is, die Tintenpalast (die inkpaleis van die burokratiese stelsel). In die ontwerp van hierdie gebou is weggebreek van vroeëre boustyle en daar is sorgvuldig aandag gegee aan die klimaatsomstandighede en aan gerief.
Eerste Wêreldoorlog en daarna
Nadat hy in 1919 bevorder is tot administratieve raadgewer het Redecker nog twee jaar in Suidwes-Afrika gebly voor hy na Duitsland terugkeer het waar hy verplaas is na die Eisekantoor vir Oorlogskade en verantwoordelik was vir die gebiede Brunswyk en Hannover. In 1922 is die titel Geheimer Regierungsrat aan hom toegeken en in 1924 is hy tot hoof van die hoofkantoor in Berlyn bevorder waar hy in 1931 afgetree het.
Tweede Wêreldoorlog en afsterwe
Weens toenemende Geallieerde lugaanvalle gedurende die Tweede Wêreldoorlog het Redecker en sy vrou gedurende die somer van 1944 na Gütersloh uitgewyk, maar die ironie is dat hulle daar in ’n lugaanval dood is, terwyl hul huis in Berlyn nooit beskadig is nie.
NG gemeente Mindalore
Die gemeente is gestig in 1971. Die kerkgebou is geleë by Richardsonlaan 32, Mindalore, Krugersdorp. In 2013 was die leraar ds. H.J. Mostert. Daar was in daardie jaar 90 doop- en 440 belydende lidmate.
Giovanni Battista Balbis
Giovanni Battista Balbis (17 November 1765 – 3 Februarie 1831) was 'n Italiaanse plantkundige en politikus wat in Italië en Frankryk gewerk het. Hy word alternatiewelik Gioanni Battista Balbis en Jean-Baptiste Balbis genoem.
Die standaard afkorting Balb. word gebruik om hierdie persoon as die skrywer aan te dui wanneer 'n botaniese naam aangehaal word.
Sonate
Sonate (Italiaans: sonata, [soˈnaːta], mv. sonate; uit Latyn en Italiaans: sonare, "om te klank") is 'n term wat in musiek gebruik word om na 'n werk wat gespeel word te verwys en staan in teenstelling met 'n kantate (Italiaans: cantata; uit Latyn en Italiaans cantare, "om te sing") wat gesing word. Die term ontwikkel regdeur die geskiedenis van musiek en wys 'n verskeidenheid van vorme aan tot en met die klassieke tydperk toe dit 'n toenemende belangrikheid aanneem. Sonate is 'n vae term met veranderende betekenisse afhangend van konteks en tydperk. Teen die vroeë 19de eeu begin dit na 'n beginsel in die komposisie van grootskaalse werke verwys. Dit is op die meeste instrumentele genres toegepas en is tesame met die fuga as een van die twee fundamentele metodes van die organisering, interpretasie en analisering van konsertmusiek beskou. Alhoewel die musikale styl van sonates sedert die klassieke tydperk verander het, voldoen die meeste 20ste en 21ste eeuse sonates aan dieselfde struktuur.
Frederick Schiller
Frederick Schiller (23 Augustus 1901 – 29 September 1994) was 'n Britse akteur. Hy was bekend vir sy rolle in die rolprente The Crawling Eye (1958) en Barry Lyndon (1975), en in die televisiereeks The Avengers (1961).
Clathria cancellaria
Clathria cancellaria is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Geraldine Chaplin
Geraldine Chaplin (gebore 31 Julie 1944) is 'n Amerikaanse aktrise en skryfster. Sy is bekend vir haar rolle in die rolprente Doctor Zhivago (1965), Talk to Her (2002), The Orphanage (2007), en The Impossible (2012).
Ansan
Ansan (Koreaans: 안산시) is 'n stad in Gyeonggi- provinsie, Suid-Korea. Dit lê suid van die hoofstad Seoel, en is 'n deel van die Seoelse Nasionale Hoofstadgebied. Die bevolking in 2004 was 686 873, met 56 mense per vierkante kilometer. Ansan begrens die see aan die weste, en die stad bevat baie eilande. Ansan word deur middel van spoorweg met Seoel verbind, via Seoel Subway Line 4. Die naam Ansan beteken "rustige berg" in Koreaans.
Leontios van Bisantium
Leontios (Latyn: Leontivs, Grieks: Λεόντιος; oorl. 15 Februarie 706) was die Bisantynse keiser van 695 tot 698.
Leontios is in Isaurië gebore en was ’n soldaat wat vinnig opgang gemaak het. In ’n volksopstand onder sy leiding is die vorige keiser, Justinianus II, van die troon afgesit en Leontios het hom opgevolg. Sy naam was eintlik Leo (Grieks: Λέων, Leōn), maar hy is bekend onder die naam wat in Bisantynse geskrifte gebruik is.
Clathria cervicornis
Clathria cervicornis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1903 deur Thiele.
Schwarzschild-radius
Die Schwarzschild-radius (histories soms die swaartekragradius genoem) is die grensradius van ’n ronde voorwerp waar, as die hele massa van die voorwerp in daardie sfeer saamgepers word, die ontsnappingsnelheid vanaf die oppervlak van die voorwerp gelyk sal wees aan die snelheid van lig. ’n Voorbeeld van so ’n voorwerp is ’n swartkolk. Sodra ’n steroorblyfsel kleiner as sy radius saamgepers word, kan lig nie ontsnap nie en is die voorwerp nie meer sigbaar nie.
Die Schwarzschild-radius is genoem na die Duitse sterrekundige Karl Schwarzschild, wat dit in 1915 uitgewerk het.
Wladimir Monomach
Wladimir II of Wladimir Monomach (Russies: Владимир Мономах; 1053 – 19 Mei 1125) het van 1113 tot met sy dood as grootprins oor Kiëf-Roes regeer. Hy was die seun van Wsewolod I en ’n dogter van keiser Konstantyn Monomachus van Bisantium van wie hy die bynaam Monomach oorgeneem het (uit Grieks: "μονόμαχος" = "eensame stryder"). Sy bewind word beskou as Kiëf-Roes se Goue Era.
Deur sy ma se ouma stam Wladimir af van keiser Romanus Argyrus en van die Skleroi (’n belangrike adellike familie in Konstantinopel). Hy kon sy stamboom terugspoor tot by belangrike keisers soos Romanus Lecapenus en Leo die Armeniër. Dié familiebande sou ’n belangrike rol speel in sy buitelandse politiek.
In sy beroemde Riglyne vir sy eie kinders, noem hy dat hy 83 militêre veldtogte gelei het. Van 1094 af het hy in besit gekom van die suidelike stad Perejaslaf, maar hy het ook Rostof, Soezdal en ander noordelike provinsies van Kiëf-Roes beheer. In dié gebiede het hy verskeie nuwe stede gestig, soos Wladimir, die toekomstige hoofstad van Rusland wat na hom genoem is. Hy het ook probeer om met diplomasie vrede te bewerkstellig tussen die ou Russiese vorstedomme wat teen mekaar meegeding het.
Sidbury
Sidbury is 'n klein nedersetting in die Oos-Kaap, Suid-Afrika. Die dorp is in 1820 gestig nadat lt. Richard Daniell 32 setlaars op eie koste hierheen gebring het. Hy het die dorp na sy huis in Engeland vernoem. In 1838 het lt Daniell ook die St. Pieterkerk gebou in die dorpie.
Wladimir Monomach
Toe Swjatopolk II in 1113 sterf, het die bevolking van Kiëf in opstand gekom en Wladimir genooi om oor die hoofstad te regeer. Hy is geesdriftig ontvang en het die stad tot met sy dood in 1125 regeer. Hy het ook hier hervormings ingevoer met die doel om sosiale spanning in die hoofstad te kanaliseer. Onder sy bewind het Kiëf-Roes ’n laaste bloeityd beleef voor dit 10 jaar ná sy dood sou verbrokkel.
Wladimir was drie maal getroud en het verskeie kinders gehad:
Airco DH.2
Die Airco DH.2 was 'n Britse enkelsitplek, dubbeldekker vegvliegtuig wat in die tweede jaar van die Eerste Wêreldoorlog diens gedoen het. Die vliegtuig is ontwerp deur Geoffrey de Havilland wat later sy eie vliegtuie vervaardig het. De Havilland het in Junie 1914 diens by Airco aanvaar. Die DH.2 was Airco se tweede projek, die eerste was die DH.1, trouens die DH.2 was 'n kleiner, enkelsitplekweergawe van die DH.1. Die DH.2 was toegerus met 'n lugverkoelde stermotor in 'n stootformaat; die skroef was agter die kajuit. Die vliegtuig was so ontwerp omrede gesinchroniseerde masjiengeweervuur deur die skroef nog nie bestaan het nie.
Die vliegtuig se bewapening was ietwat ongewoon; dit het bestaan uit 'n Lewis-masjiengeweer wat weerskante van die kajuit gemonteer kon word. Die vlieënier kon in die vlug die masjiengeweer van een kant na die ander kant verskuif, terwyl hy ook nog die vliegtuig moes beheer. Later is die masjiengeweer bo-op die neus gemonteer. Die vlieëniers het die vliegtuig geloof, dit was beweeglik, kon goed klim en het aan die begin van 1916 daarin geslaag om beheer oor die lugruim oor die front te herwin.
Daar is ongeveer 450 van die Airco DH.2 gebou, maar teen die einde van 1916 oorskadu deur die nuwe geslag Duitse vliegtuie. Dit is eindelik in Maart 1917 onttrek aan die front nadat 29 Eskader vyf uit ses vliegtuie verloor het teen Duitse Albatros D.III's op 20 Desember 1916.
Saasveld, Nederland
Saasveld in die gemeente Dinkelland is ‘n dorp in die streek Twente in die Nederlandse provinsie Overijssel. Dit lê noord van die stad Hengelo en net 30 km wes van die grens tussen Nederland en Duitsland.
Richard Genelle
Richard Genelle (12 Oktober 1961 – 30 Desember 2008) was 'n Amerikaanse akteur. Hy was bekend vir sy rolle in die rolprente Mighty Morphin Power Rangers: The Movie (1995) en Turbo: A Power Rangers Movie (1997), en in die televisiereeks Mighty Morphin Power Rangers (1993).
Pearl Bailey
Pearl Bailey (29 Maart 1918 – 17 Augustus 1990) was 'n Amerikaanse aktrise. Sy was bekend vir haar rolle in die rolprente Carmen Jones (1954), Porgy and Bess (1959), en The Fox and the Hound (1981), en in die televisiereeks ABC Afterschool Specials (1972).
Riah Phiyega
Mangwashi (Riah) Phiyega was die Suid-Afrika anse polisiekommissaris en die eerste vrou wat in die pos aangestel is. Sy het Bheki Cele opgevolg nadat hy op 12 Junie 2012 deur pres. Jacob Zuma afgedank is. Sy was kommissaris tot in 2015, toe sy deur die president geskors is weens haar swak hantering van die Marikana-mynopstand, waartydens 17 protesterende mynwerkers in 2012 deur die Polisie doodgeskiet is.
Phiyega het verskeie grade en tersiêre kwalifikasies, onder andere van die Nasionale Universiteit van Singapoer, die Wharton-sakeskool, die Universiteit van Wallis, die Universiteit van Johannesburg en die Universiteit van die Noorde.
Sy het haar loopbaan as 'n maatskaplike werker begin, was lid van die bodkomitee vir die Sokkerwêreldbeker 2010, die hoofbestuurder van hawens en korporatiewe dienste by die nasionale hawe-owerheid en voorsitter van die presidensiële hersieningskomitee oor staatsbeheerde ondernemings. Sy was ook voorheen 'n bestuurder by ABSA en die uitvoerende groephoof van korporatiewe dienste by Transnet.
Sy is tans 'n trustee van die Nelson Mandela-kinderfonds en 'n direkteur van die maatskappy Tsa Rona Investments, 'n Suid-Afrikaanse beleggingsfirma wat deur vroue besit word.
Johnnie Schofield
Johnnie Schofield (1899 – 9 September 1955) was 'n Britse akteur. Hy was bekend vir sy rolle in die rolprente Cock o' the North (1935), Melody of My Heart (1936), en Tawny Pipit (1944).
Louis Alexandre Henri Joseph Piré
Louis Alexandre Henri Joseph Piré (1827–1887) was 'n Belgiese plantkundige. Hy het die posisie van professor in plantkunde aan die Université Libre de Bruxelles beklee.
Die standaard skrywers afkorting Piré word gebruik om hierdie persoon as die skrywer aan te dui wanneer 'n botaniese naam aangehaal word.
Tiberius III Apsimar
Tiberius III (Grieks: Τιβέριος Γ', Tiberios; oorl. 15 Februarie 706) was die Bisantynse keiser van 698 tot 21 Augustus 705. Hy was ’n offisier met die naam Apsimaros (Αψίμαρος), wat ’n opstand gelei het waarin keiser Leontios se bewind in 698 omvergewerp is.
Bewind
Hy het militêre suksesse behaal en die militêre administrasie versterk. Intussen het Justinianus II, wat deur Leontios onttroon en na die Krim verban is, ontsnap. Met die hulp van die Bulgaarse en die Slawiese leër het hy in 705 na Konstantinopel opgeruk en die stad deur ’n verlate waterpyp binnegegaan. Tiberius het gevlug en is ’n paar maande later gevange geneem. Hy, Leontios en van die militêre bevelvoerders is daarna gehang.